Ardèche
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Ardèche er et departement i Frankrike, i regionen Auvergne-Rhône-Alpes. Det strekker seg over et areal på 5529 kvadratkilometer og har 325 712 innbyggere (2017). Hovedstad er Privas.
Det meste av departementet opptas av Massif central som når opp i 1754 meter over havet i Mont-Mézenc. Den østlige delen grenser mot Rhône. I lavereliggende daler dyrkes frukt, vindruer og oliven. Sauehold og dyrking av kastanjer i høyere strøk. Silkeavl og tekstilindustri.1995 ble det i Ardèche gjort sensasjonelle funn av hulemalerier fra steinalderen. Maleriene er opptil 20 000 år gamle, det vil si nesten dobbelt så gamle som de berømte hulemaleriene i Lascaux. Hulemaleriene forestiller stort sett tegninger av dyr som det ikke ble jaktet på, og er trolig malt av religiøse eller rent dekorative årsaker. Flere av maleriene fremstiller utdødde europeiske arter av blant annet neshorn, elefanter og leopard. Les mer i Store norske leksikon Frankrike Frankrikes geografi Regioner og departementer i Frankrike